Henrike I.a Nafarroakoa

Henrike I.a, Gizena (1244 – 1274ko uztailaren 22a) Nafarroako errege izan zen (1270-1274); eta, Henrike III.a izenaz, Xanpaina eta Brieko kondea ere bai.

 Biografia 
 Infantea 
Aita Tibalt I.a eta anaia Tibalt II.a zituen. Petri anaia 1261ean hil zelarik, Nafarroako oinordeko bihurtu zen.

Tibalt II.a anaia haurrik gabe zegoen eta ongi negoziatu nahi zuen Henrikeren ezkontza. Lehenik, Henrike Biarnoko Gaston VII.aren alabarekin ezkonduko zela adostu zen 1265ean. Henrike gaztea, bitartean, andereño noble batekin maitemindu zen eta anaiaren proiektuen aurka oldartu zen (haur bat izan zuten). Bi anaien arteko desadostasuna 1269 arte luzatu zen, Henrikek Zuria Artoiskoarekin ezkontzea onartu baitzuen orduan.

Anaiaren erreinaldian, hura kanpoan zen bitartean, Henrike erregeordea izan zen. Errege berri bihurtu zen azkena oinordekorik gabe hil zenean. 1270eko abenduan anaia hil bazitzaion ere, 1271ko martxora arte ez zen aldarrikatua izan, eta 1273ko maiatza arte ez zuten koroatu.

 Erregea 

Nafarroako foruak zin eta gero, Frantzia aldera joan zen Xanpaina eta Brieko bere lurraldeak zirela eta Filipe III.a omentzeko.

Bere erreinaldian Nafarroako ekonomia asko hazi zen. Hala ere, 1259ko Parisko Itunak bere itsasoaren atea itxi zuen. Nafarroako Erresuma, Frantziako aliatua zena, Ingalaterra izan zuen Gaskoinian bere iparraldeko mugan.

Errege bakezalea izan zen eta ez zuen Filipe Gaztelako infantearen proposamenak onartu Filiperen anaia zen Alfontso X.a Gaztelakoaren aurka egiteko. 1270. urtean Filiperen alde egin zuen, Gaztelako Erresumak kendutako zenbait lurralde berreskuratzeko asmotan. Baina gero jarrera aldatu eta Tibalt semea Alfontsoren alaba batekin, Violante Gaztelakoarekin hain zuzen ere, ezkontzea adostu zuen.

Bere erreinaldiaren hirugarren urtean gizentasuna zela eta hil zenez, ezin da bere politikaz asko esan. Itxura denez, herri xumearekiko joera erakutsi zuen. 1266an, Nabarreria San Zernin eta San Nikolasetik banatzea onartu zuen (ikusi Iruñeko burguak). Lizarra, Los Arcos eta Viana hiribilduei eskubide eta foru eman zizkien eta nobleekin harreman onak izan zituen.

Hil zenean (dirudienez, loditasunagatik), Joana izeneko urtebeteko alabatxoa utzi zuen. 1273an bere lehensemea, Tibalt izenekoa Lizarrako gazteluko almena batetik eroria hil zitzaiolako. Iruñeko katedralean lurperatuta dago.

Dante Alighieriren Jainkotiar komedia liburuan agertu zen, Garbitokiko ateen aurren XIII. mendeko Europako beste erregeekin batera. Henrike ez da zuzenean aipatua baina bai zeiharka "aurpegi ederretakoa" edo "Frantziako izurriaren aitaginarreba" () ezizenez.

 Familia 
 Aitona 35px Tibalt III.a Xanpainiako konde Amona 35px Zuria  Nafarroakoa Aitona 35px Artxibalt VIII.a Borboiko jauna Amona 35px AlixForezkoa Aita  35px Tibalt I.a Nafarroako errege Ama 35px Margarita  Borboikoa 35px Henrike I.aNafarroako erregea

 Ezkontza eta seme-alabak 
Henrike ezkondu zen 1269an Artoisko Roberto I.a kondearen Zuria alabarekin.
Bi seme-alaba izan zituzten:
 Tibalt infantea (1270/1271-1273), haurtzaroan hila.
 Joana (1273-1305), Nafarroako erregina.

Alargundu eta gero Zuria berriz ezkondu zen Edmundo Lankasterkoarekin (1275).

Bestalde ezkondu baino lehenago, Henrikek gaztaroko maitalearekin seme bat utzi zuen:
 Joanes Enrikez (1266-1321), Lakarrako jauna.

 Erreferentziak 

 Ikus, gainera 
 Nabarreriako Gerra
 Nafarroako erregeen zerrenda

 Kanpo estekak 

Kategoria:Nafarroako errege-erreginak
Kategoria:Xanpaina leinua
Kategoria:Xanpainako kondeak
Kategoria:Iruñean hildakoak